CELEX: 31985R2073
Language: el
Date: 1985-07-25 00:00:00
Title: Κανονισμός (ΕΟΚ) αριθ. 2073/85 της Επιτροπής της 25ης Ιουλίου 1985 που εξαιρεί κράτη μέλη από τη διενέργεια δημοσίων αγορών ορισμένων οπωροκηπευτικών

Avis juridique important

|

31985R2073

Κανονισμός (ΕΟΚ) αριθ. 2073/85 της Επιτροπής της 25ης Ιουλίου 1985 που εξαιρεί κράτη μέλη από τη διενέργεια δημοσίων αγορών ορισμένων οπωροκηπευτικών  

Επίσημη Εφημερίδα αριθ. L 196 της 26/07/1985 σ. 0023 - 0023 Ισπανική ειδική έκδοση: Κεφάλαιο 03 τόμος 36 σ. 0158  Πορτογαλική ειδική έκδοση : Κεφάλαιο 03 τόμος 36 σ. 0158 

***** ΚΑΝΟΝΙΣΜΟΣ (ΕΟΚ) αριθ. 2073/85 ΤΗΣ ΕΠΙΤΡΟΠΗΣ  της 25ης Ιουλίου 1985  που εξαιρεί κράτη μέλη από τη διενέργεια δημοσίων αγορών ορισμένων οπωροκηπευτικών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 1035/72 του Συμβουλίου της 18ης Μαΐου 1972 περί κοινής οργανώσεως των αγορών στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 19α παράγραφος 4,  Εκτιμώντας:  ότι ο κανονισμός (ΕΟΚ) αριθ. 1852/85 της Επιτροπής της 2ας Ιουλίου 1985 για τις λεπτομέρειες εφαρμογής όσον αφορά την εξαίρεση των κρατών μελών από την υποχρέωση να προβαίνουν σε δημόσιες αγορές ορισμένων ειδών οπωροκηπευτικών (3), προέβλεψε τις πληροφορίες που πρέπει να δώσουν τα κράτη μέλη στην Επιτροπή προκειμένου να εξαιρεθούν, μετά από αίτησή τους, από την υποχρέωση να προβαίνουν σε δημόσιες αγορές σύμφωνα με το άρθρο 19α παράγραφος 4 του κανονισμού (ΕΟΚ) αριθ. 1035/72·  ότι οι πληροφορίες αυτές πρέπει να αφορουν είτο μέρος καθενός από τα προϊόντα που αναφέρονται στο άρθρο 19α του κανονισμού (ΕΟΚ) αριθ. 1035/72 που εμπορεύονται μέσω αναγνωρισμένων ενώσεων παραγωγών είτε το μέρος της συγκομισθείσας παραγωγής για τα προϊόντα αυτά στο έδαφος του εν λόγω κράτους έλους κατά τη διάρκεια των τριών προηγούμενων περιόδων·  ότι δόθηκαν οι πληροφορίες αυτές από τα κράτη μέλη· ότι πληρούνται οι όροι εξαιρέσεως που προβλέπονται στον κανονισμό (ΕΟΚ) αριθ. 1852/85 για ορισμένα εξ αυτών και για ορισμένα προϊόντα για την περίοδο 1985/86· ότι πρέπει εφεξής να εξαιρεθούν αυτά τα κράτη μέλη που υπέβαλαν την αίτηση από την υποχρέωση να προβούν στις δημόσιες αγορές,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1985/86 τα ακόλουθα κράτη μέλη εξαιρούνται από την υποχρέωση να προβούν σε δημόσιες αγορές σύμφωνα με το άρθρο 19α του κανονισμού (ΕΟΚ) αριθ. 1035/72 για τα αχλάδια κατά τη διάρκεια της περιόδου από 1ης Ιουλίου μέχρι 31 Αυγούστου, για τα ροδάκινα, τα βερύκοκα, τις τομάτες και τις μελιτζάνες:  Βέλγιο  Δανία  Ομοσπονδιακή Δημοκρατία της Γερμανίας  Ιρλανδία  Λουξεμβούργο  Κάτω Χώρες  Ηνωμένο Βασίλειο  Για την Ελλάδα η εξαίρεση αυτή εφαρμόζεται μόνο για τα αχλάδια που αναφέρονται ανωτέρω.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 130, της 16. 5. 1984, σ. 1.  (3) ΕΕ αριθ. L 174 της 4. 7. 1985, σ. 24.